magazin [program] 2014. május 23. péntek 04:26
Szezonzáró: Leonard Eto TAIKO dob SHOW
2014. június 18. Fonó
Az innovativ-kortárs taiko dob zene úttörője, Leonard Eto és a magyar népzene autentikus dallamvilágát képviselő Bazseva közös produkciója! A taiko japán dob és a magyar népzene összeérése egy sajátos experimentális zenei élmény, mely egyedülálló zenei utazást kínál a keleti és az improvizatív zene kedvelői számára. A keleti és a magyar zene találkozásának különleges lüktetése érdekes zenei metszéspont, mely egyben kellemesen lavíroz a zenei stílushatárok mezsgyéjén.
A zenész családból származó, new york-i születésű Leonard szakítva az atyai pályával a tradícionális japán zenei hagyományok helyett a taiko japán dob nyújtotta kísérleti hangzásvilág kihívásait választotta. Tehetségére a taiko japán dobcsapatok egyik legígéretesebbike, a Kodo is felfigyelt, melynek hosszú időre elhivatott komponáló és előadó tagjává vált. Zenei karrierjének felíveléseként hamarosan a Kodo zenei vezetője, frontembere és zeneszerzője lett, több mint 50 országot járva meg az együttes turnéi során. Leonard sajátos taiko hangszerelése és előadásmódja nemcsak a Kodo-ra és számos taiko dobcsoportra gyakorolt jelentős hatást, de olyan neves világszerte is ismert zenei formációkat is inspirált mint a különleges ütőshangszeres mozgásszínház, a Stomp vagy a Blue Man. Szóló karrierjét 1992-ben, immáron több mint 10 éve kezdte meg, pályája során számos olyan neves előadóval műkődött közre, mint Milton Cardona, Max Roach, Doudou Ndiaye Rose, Andreas Vollenwaider vagy Zakir Hussain. Leonard számos Hollywoodi filmhez komponált zenét, mint Az Orszolánkirály, A préda vagy Az őrület határán. Emellett megannyi balett és jégtánc előadás zeneszerzése is a nevéhez fűződik. Szóló pályafutása alatt számos alkalommal ötvözte taiko dob előadóművészetét egyéb előadóművészeti ágakkal, a ritmus és a táncbetétek különös fúzióját idézve elő. Legutóbbi koprodukciója során sikeresen vitte a színre a taiko dob, a kortárs tánc, a sztep tánc, a nyugati dobok és gitár valamint az elektornikus zene sajátos egyvelegét.
ludditák sworn enemy honeyball pokolgép nina hagen leander origin the unknown arany death feast maylene and the sons of disaster divine damnation parov stelar duff mckagan petőfi rádió kraanium jón thor birgisson myrath sonisphere eyes sevenfield warwick red hot chili peppers bloody roots csemer boglárka